Ukrainernes nasjonalpersonifikasjon Kozak Mamaj (ukrainsk ), «kosakkhelten Mamaj», blir tradisjonelt avbildet med zaporozje-kosakkisk osedelets (hårlokk) på barbert hode. Mamaj forekommer i en lang rekke folkelige billedframstillinger, gjerne sittende på orientalsk vis med symbolske attributter under et eiketre. Han bærer foruten hårlokk, barter, langpipe, kaftan, posebukser og korte ridestøvler. I tillegg er han gjerne utstyrt med sabel, kobza (ukrainsk lutt) og hest.